Χρήστος Τζόλης

Ο **Χρήστος Τζόλης** (30 Ιανουαρίου 2002, Θεσσαλονίκη) είναι Έλληνας διεθνής ποδοσφαιριστής, ο οποίος αγωνίζεται ως επιθετικός ή πλάγιος μέσος για την Κλαμπ Μπρυζ και την εθνική Ελλάδος.

## Σταδιοδρομία σε συλλόγους

### Πρώτα χρόνια
Ο Χρήστος Τζόλης ξεκίνησε τα πρώτα του ποδοσφαιρικά βήματα στην ακαδημία της ομάδας του χωριού του, τη Δόξα Πενταλόφου, όπου αγωνίστηκε στις ακαδημίες της ομάδας από το 2006 έως και το 2010, όταν και μετακινήθηκε στον ΠΑΟΚ.

### ΠΑΟΚ
Οι πρώτες του συμμετοχές με την πρώτη ομάδα έγιναν το 2020. Στις 20 Ιουνίου 2020, μόλις στη δεύτερη εμφάνιση του στην πρώτη ομάδα, ο 18χρονος, επιδεικνύοντας εξαιρετική τεχνική σημείωσε το γκολ της ισοφάρισης στην τελική νίκη με 3-1 επί του ΟΦΗ. Ο Τζόλης έγινε ο νεότερος παίκτης που σημείωσε γκολ στη Σούπερ Λιγκ κατά τη διάρκεια της σεζόν 2019–20.

Στις 25 Αυγούστου 2020, σημείωσε 2 γκολ και έδωσε 1 ασίστ στον Δημήτρη Πέλκα στη νίκη με 3–1 εναντίον της Μπεσίκτας για τα προκριματικά του Τσάμπιονς Λιγκ 2020–21. Στις 20 Ιανουαρίου 2021, κόντρα στην ΑΕΛ, πέτυχε το πρώτο του επαγγελματικό χατ τρικ. Με τον ΠΑΟΚ, κέρδισε το Κύπελλο Ελλάδας 2020–21.

### Νόριτς Σίτι
Στις 12 Αυγούστου 2021, ο Τζόλης μεταγράφηκε στην Νόριτς Σίτι της Πρέμιερ Λιγκ με πενταετές συμβόλαιο. Έκανε εντυπωσιακό ντεμπούτο για τα *Καναρίνια* στις 24 Αυγούστου, καθώς σημείωσε 2 γκολ και έδωσε 2 ασίστ, για να βοηθήσει την ομάδα του να κερδίσει με 6–0 την Μπόρνμουθ και να προχωρήσει στον τρίτο γύρο του Λιγκ Καπ Αγγλίας. Ψηφίστηκε Παίκτης του Αγώνα για την απόδοσή του.

#### Τβέντε (δανεικός)
Στις 22 Ιουλίου 2022, εντάχθηκε στην ολλανδική ΦΚ Τβέντε με μονοετή δανεισμό. Τη σεζόν 2022–23 είχε συνολικά 29 συμμετοχές και είχε σκοράρει 4 γκολ.

#### Φορτούνα Ντύσελντορφ (δανεικός)
Στις 6 Αυγούστου 2023, εντάχθηκε στην γερμανική Φορτούνα Ντύσελντορφ με μονοετή δανεισμό. Στην ομάδα από την Γερμανία, πήρε χρόνο συμμετοχής και πραγματοποίησε μία εντυπωσιακή σεζόν, όπου σε συνολικά 37 αγώνες σκόραρε 24 γκολ. Με 22 γκολ σε 30 αγώνες, αναδείχθηκε πρώτος σκόρερ της σεζόν στην 2. Μπούντεσλιγκα.

### Κλαμπ Μπρυζ
Στις 30 Μαΐου 2024, η Φορτούνα Ντύσελντορφ ενεργοποίησε την επιλογή αγοράς του παίκτη. Ωστόσο, την 1 Ιουλίου του ίδιου καλοκαιριού, η ομάδα της Κλαμπ Μπρυζ από το Βέλγιο, απόκτησε τον Τζόλη, καταβάλλοντας το ποσό των 6 εκατομμυρίων ευρώ στην Φορτούνα. Στο σύλλογο της Μπρυζ, αποτελεί έναν από τους βασικούς παίκτες της ομάδας, πραγματοποιώντας εξαιρετικές εμφανίσεις.

## Εθνική ομάδα
Ο Τζόλης έχει αγωνιστεί στις εθνικές Ελλάδας Κ17, Κ19 και Κ21.

Ο Τζόλης κλήθηκε στην Εθνική Ελλάδας για τους αγώνες του Πρωταθλήματος Εθνών ΟΥΕΦΑ 2020-21 εναντίον της Σλοβενίας και του Κοσόβου στις 3 και 6 Σεπτεμβρίου 2020, αντίστοιχα, χωρίς να αγωνιστεί. Στις 7 Οκτωβρίου 2020, έκανε το ντεμπούτο του στην φιλική ήττα με 2–1 εναντίον της Αυστρίας, μπαίνοντας ως αλλαγή στο 82ο λεπτό στη θέση του Δημήτρη Λημνιού. Τη στιγμή του ντεμπούτου του, έγινε ο 7ος νεότερος παίκτης στην ιστορία της Εθνικής Ελλάδας. Στις 11 Νοεμβρίου 2020, σημείωσε το πρώτο του γκολ στη νίκη με 2–1 εναντίον της Κύπρου και έγινε ο 2ο νεότερος σκόρερ της Εθνική Ελλάδας, πίσω από τον Σωτήρη Νίνη.

## Καταγωγή
Οι γονείς του Τζόλη είναι Έλληνες από τη Βόρεια Ήπειρο και έχουν καταγωγή από τη Δρόβιανη.

## Διακρίσεις

### Σε συλλόγους
; ΠΑΟΚ
* Κύπελλο Ελλάδος: 2020–21
**Κλαμπ Μπρυζ**

* Κύπελλο Βελγίου: 2024–25
* Σούπερ Καπ Βελγίου: 2025

### Ατομικές

* Παίκτης της σεζόν για τον ΠΑΟΚ: 2020–21
* Καλύτερος νέος ποδοσφαιριστής στην Σούπερ Λιγκ: 2020–21
* Πρώτος σκόρερ στο Κύπελλο Ελλάδας: 2020–21
* Πρώτος σκόρερ στην 2. Μπούντεσλιγκα: 2023–24

## Παραπομπές


## Εξωτερικοί σύνδεσμοι
* Προφίλ στο Transfermarkt.com
* 

Κατηγορία:Έλληνες ποδοσφαιριστές
Κατηγορία:Βορειοηπειρώτες
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Νόριτς Σίτι
Κατηγορία:Ξένοι ποδοσφαιριστές στην Αγγλία
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές ΦΚ Τβέντε
Κατηγορία:Ποδοσφαιριστές Έρεντιβιζι
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές Φορτούνα Ντύσσελντορφ
Κατηγορία:Ποδοσφαιριστές 2. Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Κλαμπ Μπρυζ
Κατηγορία:Ποδοσφαιριστές Προ Λιγκ Βελγίου
Κατηγορία:Ξένοι ποδοσφαιριστές στο Βέλγιο